cyanic-selkie/wikianc huggingface dataset:
ডয়চেস জাদুঘর
ইতিহাস
যুদ্ধের পর জাদুঘরটি মেরামত ও অস্থায়ী প্রজাদের জন্য বন্ধ করা হয়, এবং কলেজ অব টেকনোলজি এবং পোস্ট অফিসে জাদুঘরের জিনিসপ্ত্র রাখা হয়েছিল কারণ তাদের নিজস্ব ভবন পুনর্গঠন করা হচ্ছিল। এই জাদুঘর যুদ্ধরত ইহুদিদের কেন্দ্রীয় কমিটিও ছিল, যুদ্ধের পর জার্মানির আমেরিকান জোনে ইহুদি বিচলিত ব্যক্তিদের আশ্রয়দান করেছিল।
এরপরে ১৯৪৬ সালের জানুয়ারিতে কংগ্রেস হল অনুযায়ী ১৯৪৫ সালের নভেম্বরে, লাইব্রেরিটি পুনরায় চালু করা হয়।১৯৪৭ সালের অক্টোবরে ডিজেল ইঞ্জিনের পঞ্চাশ বছরের একটি বিশেষ প্রদর্শনী করা হয় এবং ১৯৪৮ সালের মে থেকে নিয়মিত প্রদর্শনী চালু করা হয়।
১৯৫০-এর দশকে, যাদুঘরটি প্রযুক্তির পরিবর্তে প্রাকৃতিক বিজ্ঞানগুলির প্রদর্শনীতে মনোনিবেশ করেছিল এবং প্রথাগত বড় বড় প্রকৌশল প্রদর্শনীগুলোর পথ আকারে হ্রাস পেয়েছিল। বাম|থাম্ব| ডয়েচে মিউজিয়ামে [[আলতামিরা গুহা|আলতামিরা এর গুহা ছবি ]] ১৯৬৯ সালের আগস্ট মাসে অ্যাপোলো ৮ স্পেস ক্যাপসুলটি "ম্যান অ্যান্ড স্পেস" নামের একটি বিশেষ প্রদর্শনীতে দেখানো হয় এবং ১৯৭০ সালে প্রথম পূর্ণ-সময়ের পরিচালক থিও স্টিলার নিযুক্ত হন। ১৯৭০ দশকে জাদুঘরের প্রধান লক্ষ্য বিজ্ঞান ও প্রযুক্তির সাংস্কৃতিক তাত্পর্য ব্যাখ্যাহিসেবে নির্ধারন করা হয়।
১৯৮০ এর দশকের প্রথম দিকে অগ্নিসংযোগের কারণে বেশিরভাগ প্রদর্শনীর স্থানে মারাত্মক ক্ষতি দেখা দেয়। এর ফলে ৩৪,১৪০ বর্গ মিটারের ক্ষুদ্র একটি প্রদর্শনীর স্থান তৈরী করা হয়। এর পরে ১৯৯৩ সালে বড় আকারে একটি পুনর্গঠন প্রকল্প হাতে নেওয়া হয় এবং অতিরিক্ত একটি বিল্ডিং প্রদর্শনী স্থানের আওতায় আনা হয় যা প্রদর্শনীর যায়গাকে আনুমানিক ৫৫,০০০ বর্গ মিটার পর্যন্ত বৃদ্ধি করে। ১৯৮০ এবং ৯০ এর দশকেও বন-এর বিজ্ঞান কেন্দ্রের সাথে ডয়েচে মিউজিয়াম চুক্তিতে আনা হয়। ডান|থাম্ব| গ্লাস ফাউল, জাদুঘরের গ্লাস বিভাগ থেকে 1996 সালে, বাভারিয়ান সরকার ডায়চেস মিউজিয়ামের ঐতিহাসিক থ্রেসিয়েনহো শাখায় একটি নতুন ভবন দেয় যেখানে নতুন পরিবহন যাদুঘর স্থাপন করা হয়। ২০০৩ সালে ডয়েচে মিউজিয়ামে ভেরেকহারজেন্ট্রুম তৈরি হয় যেখানে সড়ক যানবাহন এবং ট্রেনের প্রদর্শনীগুলি রাখা হয়েছে এগুলো আনা হয়েছে মূল ডয়েচে মিউজিয়াম থেকে।
সুহানা থাপা
সুহানা থাপা ( सुहना थापा) হলেন একজন নেপালি চলচ্চিত্র অভিনেত্রী ও চলচ্চিত্র প্রযোজক। তিনি চলচ্চিত্র নির্মাতা সুনীল কুমার থাপা এবং চিত্রনায়িকা থেকে পরিচালক হয়ে যাওয়া ঝরনা থাপার কন্যা। এ মেরো হাজুর ৩ চলচ্চিত্রের জন্য সেরা নবীন অভিনেত্রী বিভাগে তিনি কামনা চলচ্চিত্র পুরস্কার এবং ডি চলচ্চিত্র পুরস্কার  পুরস্কার অর্জন করেছিলেন।
চলচ্চিত্র প্রযোজনা
তিনি এ মেরো হাজুর (২০০২) এবং এ মেরো হাজুর ২ (২০১৭) চলচ্চিত্র দুটি প্রযোজনা করেছেন।
অভিনয়কর্ম
সুহানা থাপা এ মেরো হাজুর (২০০২) চলচ্চিত্র শিশু অভিনয়শিল্পী হিসাবে উপস্থিত হয়েছিলেন। তিনি এ মেরো হাজুর (২০০২) এর প্রিক‍্যুয়েল "এ মেরো হাজুর ৩"  (২০১৯) চলচ্চিত্রে অনমোল কেসির বিপরীতে  প্রধান অভিনেত্রী হিসাবে অভিনয় করেছিলেন। চলচ্চিত্রটি নেপালে  ব্যাপক জনপ্রিয়তা পেয়েছিল।
নজরুল পুরস্কার
নজরুল পুরস্কার কাজী নজরুল ইসলামের সাহিত্য ও সঙ্গীত চর্চায় গুরুত্বপূর্ণ অবদানের জন্য নজরুল ইন্সটিটিউট কর্তৃক প্রদত্ত একটি পুরস্কার। নজরুল ইনস্টিটিউটের উদ্যোগে ১৯৮৫ সাল থেকে নজরুল-বিষয়ক কর্মকাণ্ডের (নজরুল গবেষণা, সংগীত সাধনা) জন্য বিভিন্ন গুণী ব্যক্তিত্বকে পুরস্কারে সম্মানিত করা হচ্ছে। বিজয়ীকে এক লাখ টাকার সম্মানী, সম্মাননা পত্র ও ক্রেস্ট প্রদান করা হয়।
আতাহার আলী (বীর প্রতীক)
আতাহার আলী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আতাহার আলী খানের জন্ম মানিকগঞ্জ জেলার সদর উপজেলার বারাইভিকরা গ্রামে। তার বাবার নাম আলাদত খান এবং মায়ের নাম তোতা বেগম। তার স্ত্রীর নাম শিরিয়া বেগম। তাঁদের তিন মেয়ে ও এক ছেলে।
কর্মজীবন
আতাহার আলী চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীন ১০ নম্বর উইংয়ে (বর্তমান ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে। তিস্তা, পাটেশ্বরী, জয়মনিরহাট, রায়গঞ্জ ও ভূরুঙ্গামারীসহ আরও কয়েক স্থানে সাহসিকতার সঙ্গে যুদ্ধ করেন।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে, নভেম্বরের শেষের দিকে কুড়িগ্রাম জেলার নাগেশ্বরী উপজেলা সদরের উত্তর দিকে রায়গঞ্জ এলাকায় দুধকুমার নদের পশ্চিম পাশে ছিলো সীমান্ত এলাকা। সেখানে ছিল পাকিস্তান সেনাবাহিনীর শক্ত প্রতিরক্ষা অবস্থান। সেখানে মুক্তিযোদ্ধারা এগিয়ে যেতে থাকলেন পাকিস্তান সেনাবাহিনীর ক্যাম্প লক্ষ্য করে। তারা কয়েকটি দলে বিভক্ত। একটি দলে আছেন আতাহার আলী। আক্রমণের নির্দিষ্ট সময় ছিলো শেষ রাত। আর কিছু সময়ের মধ্যেই তারা পৌঁছে যাবেন নির্ধারিত স্থানে। অন্য দলগুলোরও নির্দিষ্ট সময়ের মধ্যে নিজ নিজ নির্ধারিত স্থানে পৌঁছার কথা। তারপর তারা একযোগে আক্রমণ শুরু করবেন। আতাহার আলী ও তার সহযোদ্ধারা তাঁদের নির্ধারিত স্থানে পৌঁছে প্রতিরক্ষা অবস্থান নিচ্ছেন। এমন সময় তাঁদের ডান দিকে হঠাৎ শুরু হয়ে গেল গোলাগুলি। শব্দে গোটা এলাকা প্রকম্পিত।
ডান দিকে রাতের আকাশ লাল বর্ণ ধারণ করল। নির্ধারিত সময়ের আগেই শুরু হয়ে গেল তুমুল যুদ্ধ। পাকিস্তানি সেনারা মুক্তিযোদ্ধাদের উপস্থিতি টের পেয়ে আক্রমণ করেছে। আতাহার আলী ও তার সহযোদ্ধারা পাকিস্তানি প্রতিরক্ষা অবস্থান লক্ষ্য করে গুলি করতে থাকলেন। যুদ্ধ চলতে থাকল। মুক্তিযোদ্ধারা একটু একটু করে এগিয়ে যেতে থাকলেন সামনে। একসময় তারা পাকিস্তানিদের প্রবল প্রতিরোধ উপেক্ষা করে পৌঁছে গেলেন পাকিস্তানি সেনাদের ক্যাম্পের কাছে। আতাহার আলী ও তার সহযোদ্ধারা সাহসিকতার সঙ্গে পাকিস্তানিদের আক্রমণ মোকাবিলা করতে থাকলেন। সারা দিন যুদ্ধ চলল। রাতেও থেমে থেমে গোলাগুলি চলল। পরদিন সকাল হওয়ার আগেই পাকিস্তানি ক্যাম্প থেকে গুলির শব্দ নীরব হয়ে গেল। কিছুক্ষণ পর জানা গেল, পাকিস্তানি সেনারা নিহত ও আহত সঙ্গীদের ফেলে পালিয়ে গেছে।
এরপর আতাহার আলীসহ মুক্তিযোদ্ধারা ঢুকে পড়লেন পাকিস্তানি প্রতিরক্ষা অবস্থানের ভেতর। তখন পাকিস্তানি প্রতিরক্ষা অবস্থানের ভেতর পড়ে আছে কয়েকজন পাকিস্তানি সেনার লাশ। আহত কয়েকজন কাতরাচ্ছে। মুক্তিযোদ্ধাদের আক্রমণে তছনছ হয়ে গেছে পাকিস্তানিদের প্রতিরক্ষা।
হানাবিলা মসজিদ
হানাবিলা মসজিদ বা দরবেশ পাশা মসজিদ (جامع الحنابلة  ; এটিকে মুজাফফরি মসজিদও বলা হয়), সিরিয়ার দামেস্কের একটি প্রাথমিক আয়ুবী যুগের মসজিদ।
মোলকালমুরু
মোলকালমুরু (Molakalmuru) ভারতের কর্ণাটক রাজ্যের চিত্রদুর্গ জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মোলাকালমুরু শহরের জনসংখ্যা হল ১৪,১৩১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে মোলাকালমুরু এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
স্নেহলতা কোলহে
স্নেহলতা বিপিন্দদা কোলহে পাতিল ছিলেন কোপারগাঁও (বিধানসভা কেন্দ্র) প্রতিনিধিত্বকারী ১৩তম মহারাষ্ট্র বিধানসভা সদস্য। ২০১২ সালের মহারাষ্ট্র বিধানসভা নির্বাচনে তিনি জাতীয়তাবাদী কংগ্রেস পার্টির আশুতোষ অশোকরাও কালের কাছে পরাজিত হন।
নারায়ণ তিলকচাঁদ কুঁচে
নারায়ণ তিলকচাঁদ কুঁচে ১৩তম মহারাষ্ট্র বিধানসভার সদস্য। তিনি বদনাপুর বিধানসভা কেন্দ্রর প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত।
সারি মন্দির
ক্যান্ডি সারি (Candi Sari also known as Candi Bendah) বা সারি মন্দির একটি ৮ম শতকের বৌদ্ধ মন্দির।  এটি ইন্দোনেশিয়ার যোগ্যকর্তা অঞ্চলের কালাসানের তিরতোমার্তানি গ্রামের দুসুন বেন্দানে অবস্থিত। এর অবস্থান কালাসান মন্দির হতে ১৩০ মিটার উত্তর-পূর্বে। মন্দিরটি একটি দ্বিতল ভবন ছিল। এতে কাঠের বিম, ছাদ ও সিঁড়ি এবং জৈব উপাদানে নির্মিত দরজা জানালা ছিল যেগুলো ধ্বংস হয়ে হারিয়ে গেছে। মনে করা হয় ভবনটি প্রাথমিকভাবে একটি বিহার বা বৌদ্ধ সন্ন্যাসীদের বাসস্থান রূপে ব্যবহৃত হত।  মন্দিরের নাম ‘সারি’ শব্দটি জাভানীয় ভাষায় ঘুমানো বুঝিয়ে থাকে যা থেকে এর প্রাথমিক ব্যবহার সম্পর্কে আঁচ করা যায়।
ইতিহাস
ইতিহাসবিদরা মনে করেন সারি মন্দিরটি কালাসান মন্দির নির্মাণের কাছাকাছি সময়ে নির্মিত হয়েছিল। সংস্কৃত ভাষায় লেখা কালাসানের শিলালিপি ৭৭৮ খ্রিষ্টাব্দ নির্দেশ করে। শিলালিপি অনুযায়ী মন্দিরটি গুরু সঙ্গ রাজা শৈলেন্দ্রবামকাতিলক (শৈলেন্দ্র রাজবংশের রত্ন) নির্মাণ করেছিলেন যিনি শৈলেন্দ্র রাজবংশ এর মহারাজা তেজপূর্ণপণ পনঙ্গকরণ(কোন কোন স্থলে করীযান পনঙ্গকরণ নামে উল্লিখিত) কে বোধিসত্ত্ব তারা ও শৈলেন্দ্র রাজবংশের বৌদ্ধ সন্ন্যাসীদের জন্য বিহার নির্মাণে সম্মত করাতে সক্ষম হন। পনঙ্গকরণ বৌদ্ধ ভিক্ষু সন্ন্যাসী সম্প্রদায় সংঘকে কালারা গ্রাম প্রদান করেন। শিলালিপির তথ্য অনুযায়ী, সারি মন্দির নিকটস্থ কালাসান মন্দিরে নিবেদিত সন্ন্যাসীদের থাকার জন্য নির্মিত হয়ে থাকতে পারে।
১৯২০ ও ১৯২৯ সালে এর ধ্বংসাবশেষ আবিষ্কৃত হয় এবং এটি পুনর্নিমাণের উদ্যোগ ১৯৩০ সালে শুরু হয়ে সে বছরই শেষ হয়। এর নির্মাণ কাজ অসম্পূর্ণ রয়ে গেছে কারণ মন্দির ঘিরে থাকা বাহিরের ভিত্তি, সম্প্রসারিত সম্মুখকক্ষ, পূর্ব দেয়ালের সঙ্গে যুক্ত সামনের সিঁড়ি প্রভৃতি বহু অংশই হারিয়ে গেছে।
স্থাপত্য
মন্দিরটির প্রধান অংশ তিনটি- ভিত্তি, কাঠামো আর ছাদ। মন্দিরের ভূমি আয়তাকার, উত্তর-দক্ষিণে ১৭.৩ মিটার, পূর্ব-পশ্চিমে ১০ মিটার এবং উচ্চতা ১৭ মিটার। ভিত্তি অংশের কিছু মাত্র অবশিষ্ট আছে, বাইরের ভিত্তিপ্রদ প্রস্তরখণ্ডগুলো আর নেই। এর প্রবেশের দ্বারটি পূর্বদিকে অবস্থিত যেখানে কাল ও হাতি খচিত সুসজ্জিত ফটক রয়েছে। দেয়ালে উপরে ও নিচে দুসারিতে জানালা আছে। দেয়ালের মাঝে একটি অনুভূমিক সরলরেখা দেখা যায় যা থেকে ধারণা করা হয় মন্দিরটি একটি দ্বিতল ভবন।
এর অভ্যন্তরে তিনটি কক্ষ রয়েছে- উত্তরের কক্ষ, কেন্দ্রীয় কক্ষ এবং দক্ষিণের কক্ষ। প্রতিটি ঘরের মাপ ৩ মিটার ╳ ৫.৮ মিটার। কক্ষ তিনটি পূর্বদিক দিয়ে উত্তর-দক্ষিণ অক্ষ বরাবর দরজা দ্বারা পরস্পর সংযুক্ত। প্রতিটি কক্ষের দেয়ালে পাথরের টুকরার সারি দেখতে পাওয়া যায় যেগুলো কাঠের বিম আর দুটি তলার ভেদকারী কাঠের ছাদ ধরে রাখতে ব্যবহৃত হত। কিছু জায়গায় কোনাকুনি পাথর দেখা যায়, সম্ভবত সেখানে কাঠের সিঁড়ি থাকতে পারে।
অগ্নিস্নান (চলচ্চিত্ৰ)
অগ্নিস্নান (Agnisnaan) হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার অন্তরীপ নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।
কাহিনী
ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।
স্ট্যানলি কুবরিকের চলচ্চিত্রে পুনরাবৃত্ত অভিনয়শিল্পীদের তালিকা
এটি স্ট্যানলি কুবরিক পরিচালিত চলচ্চিত্রে যে সকল অভিনয়শিল্পী একাধিকবার অভিনয় করেছেন তাদের তুলনামূলক সংক্ষিপ্ত তালিকা। একাধিক চলচ্চিত্রে অভিনয় করেছেন এমন কিছু অভিনয়শিল্পীদের তালিকা এই বিভাগে অন্তর্ভুক্ত করা হয়েছে। নির্দিষ্ট চলচ্চিত্রে সুনির্দিষ্ট চরিত্র বিশদ বিবরণের জন্য পৃথক চলচ্চিত্রগুলির পাতা দেখা যেতে পারে।
পুনরাবৃত্ত অভিনয়শিল্পীদের সারণী
এদের মধ্যে কয়েকজন তাদের ভূমিকায় অভিনয়ের জন্য কোন স্বীকৃতি পান নি।
জেমস বি. হ্যারিস চারটি চলচ্চিত্রে কুবরিকের সাথে সহ-প্রযোজক এবং সহ-রচয়িতা হিসাবে কাজ করেছিলেন, কিন্তু এখানে শুধুমাত্র তার অভিনয় কৃতিত্ব তালিকাভুক্ত করা হয়েছে।
যদিও সঙ্গীত রচয়িতা এবং শিল্প নির্দেশক হিশাবে কুবরিকের চলচ্চিত্রে তার মেয়েদের অবদান ছদ্মনামে জমা হয়, যদিও তাদের স্বীকৃতি দেয়া হয় নি। কুব্রিকের ন্ত্রী ক্রিশ্চিয়ান কুবরিককে প্যাথস অব গ্লোরি চলচ্চিত্রে ক্রিশ্চিয়ান হারলান হিসাবে কৃতিত্ব দেওয়া হয়েছে।
ওট্রেরা
গ্রীক পৌরাণিক কাহিনীতে, ওট্রেরা ছিলেন আমাজনের প্রতিষ্ঠাতা এবং প্রথম রানী, যুদ্ধ এবং সাহসের দেবতা আরেসের সহধর্মিণী এবং হিপ্পোলিটা এবং পেনথেসিলিয়ার মা। তাকে ইফেসাসে আর্টেমিসের মন্দিরের প্রতিষ্ঠাতা হিসাবে কৃতিত্ব দেওয়া হয়।
আমাজনের রানী
খ্রিস্টপূর্ব ৩য় শতাব্দীর একজন প্রাচীন গ্রীক লেখক রোডসের অ্যাপোলোনিয়াস লিখেছেন যে আমাজনের তিনটি শহর ডোয়াস সমভূমিতে অবস্থিত। সেথায় তিনি আরও উল্লেখ করেন আরেস, ওট্রেরা এবং অ্যান্টিওপের নির্মিত একটি মন্দিরের কথা, যা মরুজ দ্বীপে অবস্থিত এবং কাকজাতীয় পাখিতে পূর্ণ।
ওট্রেরাকে কখনও কখনও ইফেসাসের আর্টেমিসের মন্দিরের পৌরাণিক প্রতিষ্ঠাতা হিসাবে বিবেচনা করা হয়, আমাজনের সাথে যার ঘনিষ্ঠতম সংযোগ ছিল। তিনিই আমাজন জাতির প্রতিষ্ঠাতা মা এবং প্রথম আমাজন রানী।
ওট্রেরা এবং আর্টেমিসের মন্দির
যুদ্ধরত আমাজনদের ইফেসাসে আর্টেমিসের মন্দির প্রতিষ্ঠার কৃতিত্ব দেওয়া হয়। কথিত আছে, তারা একটি ওক গাছের নীচে একটি মূর্তি স্থাপন করেছিল। তাদের মধ্যে একজন ছিলেন হিপ্পোলিটা, যিনি দেবীর সম্মানে আচার অনুষ্ঠান কার্য সম্পাদন করে এবং অতঃপর সর্ব -সমেত মূর্তিটির চারপাশে তাদের বর্শা এবং বর্ম অঞ্জলি দিয়ে একটি যুদ্ধ নৃত্যে মশগুল হয়ে পড়েন । তাদের কেউ সেই বার্ষিক নৃত্যকে প্রত্যাখ্যান করার অধিকার রাখতো না, কেননা এর জন্য তাদের শাস্তি দেওয়া হতো। আর এই নৃত্য প্রত্যাখানের অভিযোগে হিপপোলিটাকেও শাস্তি দেওয়া হয়েছিল।
সম্ভাব্য অভিযান
একটি লিপিবদ্ধ নথি যেথায় ওট্রেরার নাম সারসরি উল্লেখিত না থাকলেও ধারণা করা হয়েছে যে, একবার রানী ওট্রেরার নেতৃত্বে আমাজনরা ট্রয়ের বিরুদ্ধে একটি অভিযানে অংশ নিয়েছিল এবং সেই যুদ্ধে বীর বেলেরোফোন তাদের বিরুদ্ধে নেতৃত্বাধীন ছিলো। উক্ত যুদ্ধে রানী ওট্রেরার দল বিজয়ী হয়েছিলো।
তথ্যসূত্র
বিষয়শ্রেণী :পৌরণিক গ্রীক চরিত্র বিষয়শ্রেণী :আমাজন রানী
জ্যাক গ্রিগরি
জ্যাক মরিসন গ্রিগরি (Jack Gregory; জন্ম: ১৪ আগস্ট, ১৮৯৫ - মৃত্যু: ৭ আগস্ট, ১৯৭৩) নিউ সাউথ ওয়েলসের উত্তর সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।
১৯২০ থেকে ১৯২৯ সময়কালে ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। বামহাতে ব্যাটিং করার পাশাপাশি ডানহাতে ফাস্ট বোলিংয়ে সবিশেষ দক্ষতা প্রদর্শন করেছেন জ্যাক গ্রিগরি।
খেলোয়াড়ী জীবন
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তার ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে।
১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডার হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তার ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।
খেলার ধরন
প্রথম-শ্রেণীর ক্রিকেটে নিউ সাউথ ওয়েলসের পক্ষে ১২৯টি খেলায় অংশগ্রহণ করেন। ১৯২০ থেকে ১৯২৮ সাল পর্যন্ত টেস্ট ক্রিকেট আঙ্গিনায় তার দৃপ্ত পদচারণ ছিল। এ সময়ে তিনি অস্ট্রেলিয়ার পক্ষে ২৪ টেস্টে অংশ নেন। মূলতঃ ক্ষীপ্রগতির ডানহাতি ফাস্ট বোলার হলেও ব্যাটিংয়েও সমানতালে স্বীয় প্রতিভার বিচ্ছুরণ ঘটিয়েছেন। ৩৬.৫০ গড়ে ১১৪৬ রান সংগ্রহ করেন; তন্মধ্যে সেঞ্চুরি করেন দুইটি। ব্যাটিং করতেন বামহাতে ও গ্লাভসবিহীন অবস্থায়। এছাড়াও, দেহের নিম্নাঙ্গে সুরক্ষাবিহীন অবস্থায় ব্যাটিংয়ে নামতেন তিনি।
মূল্যায়ন
১৯২২ সালে উইজডেন কর্তৃক বর্ষসেরা ক্রিকেটার মনোনীত হন তিনি। টাইমসের প্রতিবেদনে ১৯২৩ সালে ওয়েস্ট ইন্ডিজ দলের ইংল্যান্ড গমনে জর্জ ফ্রান্সিস ও জর্জ জনের বোলিংকে অস্ট্রেলীয় বোলার - জ্যাক গ্রিগরি ও টেড ম্যাকডোনাল্ডের ১৯২১ সালের ইংল্যান্ড সফরকালীন খেলার সাথে তুলনা করা হয়েছিল।
ব্যক্তিগত জীবন
অস্ট্রেলিয়ার ক্রিকেটের ইতিহাসের সূচনালগ্নে অংশগ্রহণকারী অন্যতম দুই অস্ট্রেলীয় ক্রিকেটার ডেভ গ্রিগরি ও নেড গ্রিগরি সম্পর্কে তার কাকা।
১৯২৮ সালে সফরকারী ইংল্যান্ডের বিপক্ষে ব্রিসবেন টেস্ট চলাকালে গুরুতরভাবে হাঁটুর আঘাতপ্রাপ্তির কারণে ক্রিকেট জীবন থেকে দূরে সরে আসতে হয় তাকে। ৭ আগস্ট, ১৯৭৩ তারিখে নিউ সাউথ ওয়েলসের বেগা এলাকায় ৭৭ বছর বয়সে জ্যাক গ্রিগরি’র দেহাবসান ঘটে।
ড্যারিল মিচেল
ড্যারিল যোসেফ মিচেল (Daryl Mitchell; জন্ম: ২০ মে, ১৯৯১) হ্যামিল্টন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০১০-এর দশকের শেষদিক থেকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করছেন। নিউজিল্যান্ডের রাগবি ইউনিয়ন কোচ ও সাবেক খেলোয়াড় জন মিচেলের সন্তান তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন ‘মুস’ ডাকনামে পরিচিত ড্যারিল মিচেল। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী তিনি।
প্রথম-শ্রেণীর ক্রিকেট
২০১২ সাল থেকে ড্যারিল মিচেলের প্রথম-শ্রেণীর খেলোয়াড়ী জীবন চলমান রয়েছে। ২০১১-১২ মৌসুমের শেষদিকে তার প্রথম-শ্রেণীর ক্রিকেটে অভিষেক হয়। পরের বছর ৫৪.৩৩ গড়ে রান তুলেন। ফলশ্রুতিতে, ভারত ও শ্রীলঙ্কা গমনার্থে নিউজিল্যান্ড এ দলের সদস্য করা হয়। সেখানে তিনি পরিবেশের সাথে তাল মিলাতে না পারলেও পরবর্তী ঘরোয়া ক্রিকেটে উপর্যুপরী শতরানের ইনিংস খেলেন। ক্যান্টারবারির বিপক্ষে অপরাজিত ১৭০ রান তুলেন। এর পরপরই ২০১৯ সালে ইংল্যান্ডের বিপক্ষে সিরিজ খেলার জন্যে দল নির্বাচকমণ্ডলীর দৃষ্টি নিবদ্ধ হয়।
জুন, ২০১৮ সালে নর্দার্ন ডিস্ট্রিক্টসের পক্ষে ২০১৮-১৯ মৌসুমে খেলার জন্যে তাকে চুক্তিতে নিয়ে আসা হয়। জুন, ২০২০ সালে নর্দার্ন ডিস্ট্রিক্টস থেকে চলে যান ও ক্যান্টারবারি দলে যুক্ত হন। নভেম্বর, ২০২০ সালে প্লাঙ্কেট শীল্ডের চতুর্থ রাউন্ডে নিজস্ব প্রথম পাঁচ-উইকেট পান। ওতাগো’র বিপক্ষে ৫/৪৪ বোলিং পরিসংখ্যান গড়েন। ঐ খেলাটি ড্রয়ে পরিণত হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও বারোটি টি২০আইয়ে অংশগ্রহণ করেছেন ড্যারিল মিচেল। ২৯ নভেম্বর, ২০১৯ তারিখে হ্যামিল্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ড্যারিল মিচেলের টেস্ট অভিষেক খেলায় তার পিতা জন মিচেল উপস্থিত ছিলেন। এরপর, ৩ ডিসেম্বর, ২০২০ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
কলিন ডি গ্র্যান্ডহোমের স্থলাভিষিক্ত হন তিনি। প্রথম ইনিংসে ৭৩ রানের ইনিংস খেলেন। এরপর, বল হাতে নিয়ে নিয়ন্ত্রিত বোলিং করেন। মূলতঃ মাঝারিসারির ব্যাটসম্যান তিনি। পূর্ববর্তী মৌসুমগুলোর পর থেকে বোলিংয়ে সিম আনতে সক্ষম হন।
জানুয়ারি, ২০১৯ সালে নিজ দেশে সফরকারী ভারত দলের বিপক্ষে টি২০আই সিরিজ খেলার উদ্দেশ্যে ব্লেয়ার টিকনারসহ তাকে নিউজিল্যান্ড দলে রাখা হয়। ৬ জানুয়ারি, ২০১৯ তারিখে ওয়েলিংটনে সিরিজের প্রথম দিবা-রাত্রির টি২০আইয়ে ভারতের বিপক্ষে তার অভিষেক ঘটে। নভেম্বর, ২০১৯ সালে সফররত ইংল্যান্ড দলের বিপক্ষে খেলার জন্যে সিরিজের দ্বিতীয় টেস্টে তাকে অন্তর্ভুক্ত করা হয়। আঘাতের কারণে ট্রেন্ট বোল্ট ও কলিন ডি গ্র্যান্ডহোম দলের বাইরে থাকেন। ফলশ্রুতিতে, ২৯ নভেম্বর, ২০১৯ তারিখে হ্যামিল্টনে তার টেস্ট অভিষেক পর্ব সম্পন্ন হয়।
স্পেস সুইপারস
পটভূমি
২০৯২ সালে, পৃথিবী প্রায় বসবাসের অযোগ্য হয়ে পড়েছে। ইউটিএস কর্পোরেশন মানবতার জন্য একটি নতুন কক্ষপথ তৈরি করে যা পৃথিবীর বাস্তুতন্ত্রের অনুকরণ করে; যাইহোক, শুধুমাত্র কিছু অভিজাত ব্যক্তিকে আরোহণ এবং ইউটিএস নাগরিক হওয়ার অনুমতি দেওয়া হয়, যখন পৃথিবীতে অবশিষ্টরা দূষিত বাতাসে শ্বাস নেয়। পৃথিবীর কক্ষপথে ভাসমান মহাকাশের ধ্বংসাবশেষ সংগ্রহ করে এবং কোম্পানির কারখানায় বিক্রি করে, সারা বিশ্ব থেকে অনেক অ-নাগরিকরা মহাকাশ ঝাড়ুদার হিসাবে বেঁচে থাকে। চলচ্চিত্রটি একটি দল স্পেস সুইপার এবং তাদের জাহাজ, ভিক্তরি-কে অনুসরণ করে।
ভিক্টরির দলে কিম টে-হো, টাইগার পার্ক এবং বুবস (একটি অ্যান্ড্রয়েড) রয়েছে, যার নেতৃত্বে ক্যাপ্টেন জ্যাং। মেকানিক টাইগার পার্ক পৃথিবীতে একজন ড্রাগ ব্যারন ছিলেন, যখন বুবস, একসময় একজন সৈনিক, এখন জাহাজটি মেরামত করতে এবং স্পেস জাঙ্কের জন্য নেট কাস্ট করতে সাহায্য করে এবং একটি সম্পূর্ণ স্কিন গ্রাফ্ট পেতে সঞ্চয় করে। জ্যাং ছিলেন ইউটিএস দ্বারা স্পনসর করা শিশু প্রতিভাদের একজন এবং কোম্পানির জন্য বেশ কয়েকটি হাই-টেক উদ্ভাবন তৈরি করেছিলেন কিন্তু, কোম্পানিটি কীভাবে কাজ করে তা আবিষ্কার করার পরে, জলদস্যু হয়ে ওঠে এবং জেমস সুলিভানকে হত্যা করার চেষ্টা করে। তার ক্রু নিহত হয়েছিল এবং সুলিভান বেঁচে গিয়েছিল, তাই তিনি পরিচয় পরিবর্তন করেছিলেন এবং একটি চক্ষু প্রতিস্থাপন করেছিলেন। তাই-হো, একসময় একজন শিশু সৈনিক, তার মেয়ে সু-নিকে খুঁজছেন, যিনি তাদের স্টেশনের সাথে ধ্বংসাবশেষের সংঘর্ষের পর মহাকাশে নির্গত হয়েছিলেন। তার একমাত্র লক্ষ্য হল কর্তৃপক্ষের পুনরুদ্ধারকারী দলকে অর্থ প্রদান করা যাতে সে কক্ষপথ থেকে বের হয়ে যায় এবং চিরতরে মহাকাশে হারিয়ে যায়।
কক্ষপথে ভাসমান একটি গাড়ি তুলে নেওয়ার পরে, তারা এতে একটি শিশুকে আবিষ্কার করে, ডরোথি নামে একটি রোবট, যার মধ্যে সন্ত্রাসী গোষ্ঠী ব্ল্যাক ফক্স দ্বারা তৈরি গণবিধ্বংসী অস্ত্র রয়েছে। ক্রু ডরোথির ব্যাগে একটি স্মার্টফোনও খুঁজে পায় যাতে কাং হাইওন-উ নামে একজনের কাছ থেকে বেশ কয়েকটি মিসড কল আসে। তারা ফিরে ডাকে এবং অন্য পক্ষকে ব্ল্যাক ফক্সের অন্তর্গত ধরে নিয়ে ডরোথিকে ফেরত দেওয়ার জন্য দুই মিলিয়ন ডলারের দরকষাকষি করে। তাই-হো এবং টাইগার মুক্তিপণ আদায়ের জন্য ডরোথিকে একটি নাইট ক্লাবে নিয়ে যায়, কিন্তু সে চলে যায়। ইউটিএস সৈন্যরা ক্লাবে একটি গণহত্যা মঞ্চস্থ করে। টাইগার এবং তাই-হো ডরোথিকে সনাক্ত করে যখন সৈনিক ০১ জিরোতে প্রবেশ করে এবং তাদের দিকে গুলি চালায়। ডরোথির চোখের রঙ পরিবর্তন হয় এবং ত্রয়ী তাদের চারপাশে এক ধরনের বল ক্ষেত্র দ্বারা বিস্ফোরণ থেকে রক্ষা পায়। জ্যাং, জাহাজে একটি ফিডের মধ্য দিয়ে দেখছে, লক্ষ্য করেছে যে লোকটি ডরোথিকে নিতে এসেছিল সে তাকে কোট-নিম বলে ডাকছে। ত্রয়ী জাহাজে ফিরে আসে, যেখানে ডরোথি স্বীকার করে যে কোট-নিম তার কোরিয়ান নাম। তাই-হো তাকে উপেক্ষা করে, ভেবেছিল সে একজন রোবট, যখন টাইগার তার সাথে বন্ধুত্বপূর্ণ হয়ে ওঠে এবং তাকে রাখার পরামর্শ দেয়। তাই-হো ধারণাটি প্রত্যাখ্যান করে এবং বিনিময়টি পুনর্বিন্যাস করার জন্য ক্যাং হিউন-উ এর সাথে আরেকটি কল সেট করতে যায়।
জ্যাং ডরোথির ব্যাকপ্যাকে কাগজপত্র খুঁজে পায় এবং সেগুলো যাচাই করে। বাবস ডরোথিকে মেকআপ করে এবং তাকে তাই-হোর গল্প বলে: একজন শিশু সৈনিক হিসাবে, তিনি একটি জাহাজে আক্রমণ করেছিলেন এবং আরোহণ করেছিলেন যেটি বেশ কয়েকজন পলাতক অনাগরিককে বহন করেছিল, তাদের সবাইকে হত্যা করেছিল। তিনি একটি মৃত মহিলার বাহুতে একটি শিশু বেঁচে থাকতে দেখেন এবং মেয়েটিকে দত্তক নেন। তিনি তার মানবতাকে পুনরুজ্জীবিত করেছিলেন এবং তাই-হো নিজেকে অন্যদের আঘাত করতে অক্ষম মনে করেছিলেন - ফলস্বরূপ, তাকে বাহিনী থেকে বরখাস্ত করা হয়েছিল, গৃহহীন করা হয়েছিল এবং অনাগরিক হিসাবে হ্রাস করা হয়েছিল। এক বছর গৃহহীন থাকার পর, তাই-হো মরিয়া হয়ে ওঠে এবং জুয়া খেলে, সু-নিকে অবহেলা করে। সু-নি জলখাবার খোঁজার জন্য দূরে ঘুরেছিল এবং ধ্বংসাবশেষের আঘাতে মহাকাশে উড়ে গিয়েছিল।
একজন মুখোশধারী ব্যক্তি কারখানার টয়লেটে কোট-নিমকে অনুসরণ করছে। তার চিৎকার তাই-হো এবং টাইগারকে সতর্ক করে, যারা তাকে বাঁচাতে ছুটে আসে কিন্তু মুখোশধারী একদল লোকের দ্বারা অতর্কিত হয়। টাইগার তাদের সবাইকে মারধর করে এবং জ্যাং হস্তক্ষেপ করে, আবিষ্কার করে যে তারা ব্ল্যাক ফক্সের সাথে কাজ করে অন্য স্পেস জাঙ্ক সংগ্রহকারী। তাদের নেতা, কারুম, ব্যাখ্যা করেছেন যে ব্ল্যাক ফক্স একটি সন্ত্রাসী সংগঠনের পরিবর্তে একটি পরিবেশগত গোষ্ঠী এবং কোট-নিম একটি অ্যান্ড্রয়েড নয় বরং একটি মানব শিশু। একটি জন্মগত রোগ নিয়ে জন্মগ্রহণ করে, তার বাবা কাং হাইওন-উ তাকে মহাকাশের ধ্বংসাবশেষে পাওয়া ন্যানোবট দিয়ে ইনজেকশন দিয়েছিলেন, যা কেবল কোট-নিমকে রক্ষা করেনি বরং তাকে একটি অনন্য শক্তিও দিয়েছে: সে নিরাময় এবং সুরক্ষার জন্য অন্যান্য ন্যানোবটের সাথে যোগাযোগ করতে পারে। সুলিভান মঙ্গলকে টেরাফর্ম করতে কোট-নিম ব্যবহার করেছিলেন। তিনি এখন হাইড্রোজেন বোমা বিস্ফোরণে ডরোথিকে হত্যা করার পরিকল্পনা করেছেন কারণ ন্যানোবটগুলি শুধুমাত্র চরম উচ্চ তাপমাত্রায় ধ্বংস হতে পারে। পৃথিবীর সান্নিধ্যের কারণে, বিস্ফোরণের ফলে কারখানাটি গ্রহের উপর পড়ে যাবে, পৃথিবী ধ্বংস হবে এবং মঙ্গলকে মানবতার জন্য একমাত্র কার্যকর বিকল্প করে তুলবে।
সুলিভান মঙ্গল গ্রহের উপনিবেশ ঘোষণা করেন। কোট-নিম বোমায় আটকে আছে, কিন্তু দল তাকে মুক্ত করে; যাইহোক, জ্যাং আবিষ্কার করে যে বোমা নিষ্ক্রিয় করা যাবে না। এটি কেবল তার বিস্ফোরণ ব্যাসার্ধের কিছুকেই ধ্বংস করবে না বরং ৫,০০০ কিলোমিটারের মধ্যে থাকা যেকোনো ন্যানোবটকেও ধ্বংস করবে। কোট-নিমের ন্যানোবট (এবং তার জীবন) বাঁচানোর একমাত্র উপায় হল যদি সে সীমার বাইরে থাকে। দলটি ৫,০০০ উড়তে যাত্রা করে কিমি দূরে, কিন্তু সৈনিক ০১ দ্বারা বাধাপ্রাপ্ত হয়; টাইগার তার সাথে মারামারি করে এবং তাকে কারখানা থেকে বের করে দেয়। দলটি বাকি স্পেস সুইপারদের কাছে একটি বার্তা পাঠায়, যারা তাদের সাহায্যে আসে, আক্রমণকারী সৈন্যদের সাথে লড়াই করে। যুদ্ধের সময়, পৃথিবী এবং ইউটিএস উপনিবেশের জনসংখ্যা সুলিভানের সত্যিকারের লক্ষ্য সম্পর্কে জানতে পেরে হতবাক হয়ে যায় যখন তারা তার পরিকল্পনার বর্ণনা করার একটি ফাঁস হওয়া রেকর্ডিং শুনতে পায়। ভিক্টরিকে সুলিভান নিজেই বাধা দেয়, যিনি কোট-নিমকে ফিরে পেতে ক্রুদের সাথে লড়াই করার চেষ্টা করেন। যখন মনে হয় তারা যুদ্ধে হেরে গেছে, তখন টাইগার এবং তাই-হো একটি চূড়ান্ত বুস্ট পরিচালনা করে যা জাহাজটিকে বিস্ফোরণের সীমার বাইরে রাখে। ক্রুরা প্রকাশ করে যে কোট-নিমকে অন্য স্পেস সুইপারদের সাথে নিরাপদে রেখে দেওয়া হয়েছিল। ভিক্টরি অন্তস্তল থেকে বোমাটি সরিয়ে নিয়ে গিয়েছিল, পৃথিবী এবং কোট-নিমকে বাঁচাতে তাদের জীবন উৎসর্গ করতে প্রস্তুত ছিল। বোমাটি বিস্ফোরিত হয়, কিন্তু কোট-নিম ন্যানোবটদের ডেকে পাঠায় ভিক্টরি রক্ষার জন্য, ক্রুদের জীবন বাঁচাতে।
যুদ্ধের পরে, ইউটিএস প্রধান মারা গেলে, কর্পোরেশন তাদের প্রকৃত লক্ষ্যগুলি ঢেকে রাখার জন্য প্রকাশ্যে ক্ষমা চায় এবং পৃথিবীকে আরও বাসযোগ্য করে তুলতে সাহায্য করার প্রতিশ্রুতি দেয়৷ কোট-নিমকে ক্রু দ্বারা দত্তক নেওয়া হয় এবং তার ক্ষমতা ব্যবহার করে, তাই-হোকে সু-নিকে বিদায় জানাতে সাহায্য করে; বাবস তার ত্বকের কলম পায়, টাইগার এবং তাই-হো কোট-নিমকে গাছ বাড়াতে সাহায্য করার জন্য পৃথিবীতে নিয়ে যায় এবং তারা সবাই মহাকাশ পরিস্কার করার কাজ চালিয়ে যায়।
থিম
ছবিটি পুঁজিবাদের সমালোচনা করে। ছবিটিতে মঙ্গল গ্রহের উপনিবেশের প্রক্রিয়াটিকে একটি সর্বনাশের জন্য প্রস্তুত কোটিপতিদের সাথে তুলনা করা হয়েছে। কমিক্সবিট- এর এভারি কাপলান উল্লেখ করেছেন যে "যদিও পুঁজিবাদ ভিক্টরি দলের সদস্যদের একে অপরের গলায় যাওয়ার সম্ভাবনা বেশি করে তুলতে পারে, এটি তাদের অন্তর্নিহিত নৈতিকতাকে সম্পূর্ণরূপে নির্মূল করতে পারে না" এবং ট্রান্স হেলথ কেয়ারের প্রতিবন্ধকতা প্রদর্শন করে বুবসের আর্কের দিকে ইঙ্গিত করেছেন যা পুঁজিবাদের অধীনে বিদ্যমান। বহুভুজের কাম্বোলে ক্যাম্পবেল উল্লেখ করেছেন যে "চলচ্চিত্রের সবচেয়ে আকর্ষণীয় উপাদানগুলির মধ্যে একটি হল এর নৈমিত্তিক বহুসংস্কৃতিবাদ। সম্ভবত দ্রবীভূত দেশগুলির চরিত্রগুলি তাদের স্থানীয় ভাষার মিশ্রণে একে অপরের সাথে কথা বলে, যখন ইংরেজি বেশিরভাগই শক্তির ভাষা এবং চলচ্চিত্রের শ্বেতাঙ্গ প্রতিপক্ষের ভাষা হিসাবে উপস্থিত হয়।"
উন্নয়ন
ছবির প্রথম দিকের কাজের শিরোনাম ছিল লাইটনিং আর্ক
জো সুং-হি ছবিটির মুক্তির ১০ বছর আগে গল্পটি লিখতে শুরু করেছিলেন, যখন একজন বন্ধু তার সাথে মহাকাশের আবর্জনার বিপদ সম্পর্কে কথা বলেছিল। তিনি বলেছিলেন যে "এটি মহাকাশ ভ্রমণকারীদের মহাকাশের আবর্জনা সংগ্রহ করার ধারণা দিয়ে শুরু হয়েছিল। আমি শুনেছি যে কীভাবে মহাকাশের ধ্বংসাবশেষের এই দ্রুত চলমান টুকরোগুলি বাড়ছে এবং মহাকাশে সংঘর্ষের দিকে নিয়ে যাচ্ছে। আমি বুঝতে পেরেছিলাম যে এই বিষয়টি ইতিমধ্যে অ্যানিমেশন এবং গেমগুলিতে মোকাবেলা করা হয়েছে, তবে কোনও ছবিতে এখনও নয়। আমি স্ক্রিপ্টটি লিখতে শুরু করেছিলাম এই ভেবে যে কোরিয়ানরা, যারা দৃঢ় মানসিকতার অধিকারী, তারা কীভাবে এই সমস্যাটির সাথে যোগাযোগ করবে।"
২০১৯ সালের মে মাসে, চীনা বহুজাতিক বিনোদন কোম্পানি হুয়াই টেনসেন্ট ৪.২ মিলিয়ন মার্কিন ডলার বিনিয়োগ করেছে ছবিটিতে। ভিজ্যুয়াল এফেক্ট কোম্পানি ডেক্সটার স্টুডিওস, যেটি অ্যালং উইথ দ্য গডস: দ্য টু ওয়ার্ল্ডস, অ্যাশফল এবং ওয়ান্ডারিং আর্থ চলচ্চিত্র নির্মাণের পিছনে ছিল, স্পেস সুইপারদের জন্যও এদের নিয়োগ করা হয়েছিল।
অভিনয়ের নটনটী
২০১৮ সালের জুন মাসে, এটি জানা গিয়েছিল যে সং জোং-কি জো সুং-হি -এর পরবর্তী ছবিতে অভিনয় করতে রাজি হয়েছেন, এটি অ্যা ওয়েরঅলফ বয় (২০১২) এর পরে তাদের দ্বিতীয় সহযোগিতায় পরিণত হয়েছে। কিম তাই-রিকে ২০১৯ সালের জানুয়ারী মাসে স্পেসশিপ ক্যাপ্টেনের ভূমিকার প্রস্তাব দেওয়া হয়েছিল, তারপরে জিন সিওন-কিউ এপ্রিলে রক্ষকের ভূমিকায় অফার করেছিলেন। ২০১৯ সালের জুন-এ চূড়ান্ত লাইনআপ নিশ্চিত করা হয়েছিল, রোবোটিক মোশন ক্যাপচার এবং ভয়েস অভিনয়ের আকারে ইউ হে-জিন অভিনয়ে যোগ দিয়েছিলেন।  ইংলিশ অভিনেতা রিচার্ড আরমিটেজও তার ইন্সটাগ্রাম অ্যাকাউন্টের মাধ্যমে প্রকাশ করেছেন যে তিনি ২০১৯ সালের জুলাই মাসে চিত্রগ্রহণ শুরু করবেন, স্পেস সুইপারসকে তার প্রথম কোরিয়ান চলচ্চিত্রে পরিণত করবেন।
চিত্রগ্রহণ
প্রধান ফটোগ্রাফি ২০১৯ সালের ৩ জুলাই এ শুরু হয়েছিল এবং ২ নভেম্বর চিত্রগ্রহণ শেষ হয়েছিল।
মুক্তি
২০২০ সালের জুনে, চুসেওক ছুটির সময় চলচ্চিত্রটির প্রিমিয়ার করার পরিকল্পনার সাথে কোভিড-১৯ মহামারীর কারণে মুক্তি স্থগিত করা হয়েছিল বলে ঘোষণা করা হয়েছিল। ২০২০ সালের আগস্ট মাসে, দক্ষিণ কোরিয়ায় কোভিড-১৯ কেস বৃদ্ধির কারণে মুক্তি আবার স্থগিত করা হয়েছিল।
২০২০ সালের নভেম্বরে, ঘোষণা করা হয়েছিল যে চলচ্চিত্রটি একচেটিয়াভাবে নেটফ্লিক্স- এ মুক্তি পাবে। স্পেস সুইপারস ৫ই ফেব্রুয়ারী,২০২১ এ মুক্তি পায়।
২০২১ সালের মে মাসে, স্পেস সুইপারের দ্বিতীয় চলচ্চিত্রটি নির্মিত হওয়ার কথা রয়েছে।
সমালোচনামূলক প্রতিক্রিয়া
রিভিউ অ্যাগ্রিগেশন ওয়েবসাইট রটেন টম্যাটোস- এ, ২৬টি রিভিউর উপর ভিত্তি করে ৬.৭/১০ গড় রেটিং সহ চলচ্চিত্রটির অনুমোদন রেটিং ৬৯% রয়েছে। সাইটের সমালোচকদের ঐক্যমত্য পড়ে, "একটি গল্প হিসাবে, স্পেস সুইপাররা তার তারকা-নেভিগেটিং নায়কদের মতো দুঃসাহসিক নয় -- তবে সম্পর্কিত চরিত্র এবং চিত্তাকর্ষক প্রভাবগুলি এটিকে কক্ষপথের বাইরে চলে যাওয়া থেকে বিরত রাখে"। মেটাক্রিটিক -এ, এটির ১০০টির মধ্যে ৬৪ এর ওজনযুক্ত গড় স্কোর রয়েছে, ৪ সমালোচকের পর্যালোচনার উপর ভিত্তি করে, যা "সাধারণত অনুকূল পর্যালোচনাগুলি" নির্দেশ করে।
অভিযোজন
চলচ্চিত্রটির উপর ভিত্তি করে একটি ওয়েবটুন ২৬শে মে, ২০২০-এ দাউম এবং কাকাওপেজে প্রিমিয়ার হয়েছিল। এটি ৮ই ফেব্রুয়ারি, ২০২১-এ বিশ্বব্যাপী প্রিমিয়ার হয়েছিল।
পামেনার মসজিদ, মেহেদিশহর
পামেনার মসজিদ, মেহেদিশহর সাসানীয় সাম্রাজ্যের (প্রাথমিক ভবন) থেকে শুরু হয়েছে মসজিদটির নির্মাণ এবং এটি মেহেদিশহরে অবস্থিত।
মাহভিদ মসজিদ
মাহভিদ মসজিদ কাজার রাজবংশের সাথে সম্পর্কিত এবং মসজিদটি মাহভিদ, ফেরদৌস কাউন্টিতে অবস্থিত।
আগা খান স্কুল, ঢাকা
<templatestyles src="Module:Infobox/styles.css"> আগা খান স্কুল, ঢাকা, একটি ইংরেজি মাধ্যম স্কুল, যেটি উত্তরা, ঢাকায় অবস্থিত। এই স্কুলটি আগা খান ডেভেলপমেন্ট নেটওয়ার্ক (একেডিএন)  এবং আগা খান এডুকেশন সার্ভিস, বাংলাদেশ (একেইএস,বি) এর অধীনে কাজ করে। এটি ১৯৮৮ সালে ঢাকার সিদ্ধেশ্বরীতে একটি ছোট ক্যাম্পাসে প্রতিষ্ঠিত হয় এবং এটি বাংলাদেশের প্রথমদিকের বেসরকারি ইংরেজি মাধ্যম স্কুলগুলোর মধ্যে একটি। ।
ইতিহাস
আগা খান স্কুল, ঢাকা, ১৯৮৮সালে ইসমাইলি তরিকাহ-এর গ্রন্থাগার এবং ধর্মীয় শিক্ষা বোর্ড (আইটিআরইবি), যা আগা খান এডুকেশন সার্ভিস, বাংলাদেশের একটি প্রতিষ্ঠান সেখানে গঠিত হয়েছিল। বর্তমান ব্যবস্থার ভিত্তি স্যার সুলতান মোহাম্মদ শাহ, আগা খান তৃতীয় দ্বারা স্থাপিত হয়েছিল, যার নির্দেশনায় ২০ শতকের প্রথমার্ধে ২০০টিরও বেশি স্কুল প্রতিষ্ঠিত হয়েছিল, যার মধ্যে প্রথমটি ১৯০৫ সালে জাঞ্জিবার, পাকিস্তানের গোয়াদুর এবং ভারতে মুন্দ্রায়। ১৯৭০-এর দশকে আগা খান এডুকেশন সার্ভিস কোম্পানি তৈরি হওয়ার পর থেকে স্কুলগুলো কেন্দ্রীয়ভাবে পরিচালিত হয়। বিদ্যালয়টি ২৫ জন ছাত্র এবং ৭ জন শিক্ষকতা কর্মী নিয়ে শুরু হয়েছিল, নবম থেকে দ্বাদশ শ্রেণি পর্যন্ত।
১৯৯০ সালের অগাস্টে, বর্তমান সিনিয়র সেকশনটি উত্তরায় খোলা হয়। জুনিয়র এবং প্রাথমিক বিভাগগুলো যথাক্রমে ১৯৯৯ এবং ২০০০ সালে খোলা হয়েছিল।
স্কুলটি এপ্রিল ২০০৯-এ একটি বড় মাইলফলক অর্জন করেছিল, যখন এটি একটি আন্তর্জাতিক ব্যাকালোরেট বিশ্ব বিদ্যালয় হিসেবে অনুমোদিত হয়েছিল।
২০০৯ সালে, সবচেয়ে দীর্ঘ সময় ধরে দায়িত্ব পালন করা শিক্ষা প্রধান, জর্জ জি. কায়স, অবসর গ্রহণ করেন, যিনি জুলাই ১৯৯৮ থেকে জুন ২০০৯ পর্যন্ত স্কুলে দায়িত্ব পালন করেন। জ্যাকলিন পারাই ২০০৯ থেকে ২০১১ সাল পর্যন্ত স্কুলের প্রধান হিসেবে দায়িত্ব পালন করেন
ডেল টেলর বর্তমান শিক্ষা প্রধান।
বর্ণনা
২০১৩ সালের হিসাবে, স্কুলটি ১,২২২ জন ছাত্র এবং ১১৮ জন শিক্ষকের একটি অনুষদ নিয়ে গঠিত। স্কুলটি প্রাক-বিদ্যালয় থেকে উচ্চ মাধ্যমিক স্তর (প্লেগ্রুপ, নার্সারি, কিন্ডারগার্টেন ১ এবং ২ এবং গ্রেড ১ থেকে ১২) পর্যন্ত শিক্ষা প্রদান করে, তারা ব্রিটিশ জাতীয় পাঠ্যক্রম অনুসরণ করে, যা শিক্ষার্থীদের  আইজিসিএসই এবং জিসিই অ্যাডভান্সড লেভেল পরীক্ষার জন্য প্রস্তুত করার জন্য তৈরি করা হয়েছে।
ফাহমিদা চৌধুরী মাধ্যমিক বিদ্যালয়ের প্রধান এবং শাতিলা রেজা মধ্য বিদ্যালয়ের প্রধানের দায়িত্ব পালন করছেন। বোর্ডের চেয়ারম্যান জনাব সুলেমান আজনী। স্কুলটি বার্ষিক অনুষ্ঠান, ফাংশন এবং কনসার্টের আয়োজন করে। প্রতি বছর, আগা খান স্কুলের সাধারণ এবং উন্নত স্তরের পরীক্ষার্থীরা পরীক্ষায় চিত্তাকর্ষকভাবে ভালো ফলাফল করে, যা কেমব্রিজ ইন্টারন্যাশনাল পরীক্ষার পর স্কুলগুলোর জন্য ডেইলি স্টার অ্যাওয়ার্ডে তাদের উপস্থিতি দ্বারা প্রমাণিত হয়।
আন্তর্জাতিক ব্যাকালোরেট সার্টিফিকেশন
স্কুলটি এপ্রিল ২০০৯ থেকে একটি আইবি ওয়ার্ল্ড স্কুল। এটি ইংরেজিতে আইবি প্রাইমারি ইয়ারস প্রোগ্রাম অফার করে। উপরন্তু, স্কুলটি সম্পূর্ণ আইবি পাঠ্যক্রমের দিকে চলে যাচ্ছে, যা বসুন্ধরা, ঢাকার নতুন শাখায় পরিচালিত হবে। আইবি প্রোগ্রাম অফারকারী প্রতিষ্ঠানটির নাম হবে আগা খান একাডেমি।
প্রস্তাবিত আগা খান একাডেমিটি বেশ কয়েক বছর ধরে পরিকল্পনা পর্যায়ে রয়েছে এবং আগা খান এডুকেশন সার্ভিস, বাংলাদেশ (একেইএস,বি) আইবি প্রাইমারি ইয়ারস প্রোগ্রাম (আইবি-পিওয়াইপি) বাস্তবায়নের জন্য আন্তর্জাতিক ব্যাকালোরেট অর্গানাইজেশন (আইবিও) থেকে প্রাক-অনুমোদন পেয়েছে প্রাক বিদ্যালয়ে (প্লে গ্রুপ এবং নার্সারি), কিন্ডারগার্টেন এবং গ্রেড ১ থেকে ৫।
মহামান্য প্রিন্স করিম আগা খান চতুর্থ, তার বাংলাদেশ সফরে ঢাকার বসুন্ধরায় আগা খান একাডেমির ভিত্তিপ্রস্তর স্থাপন করেন। এটি হবে একটি পূর্ণাঙ্গ আইবিও অনুমোদিত স্কুল যা প্রাইমারি ইয়ারস প্রোগ্রাম (পিওয়াইপি), গ্রেড ৬ থেকে ১০-এর জন্য মিডল ইয়ারস প্রোগ্রাম (এমওয়াইপি), এবং ১১ এবং ১২ গ্রেডের শিক্ষার্থীদের জন্য ডিপ্লোমা প্রোগ্রাম (আইবি-ডিপি) অফার করবে। তবে এর সামান্য নির্মাণ কাজ শেষ হয়েছে।
অ্যাকাডেমির সাথে ইন্টারন্যাশনাল একাডেমিক পার্টনারশিপ (আইএপি) চুক্তি হবে ফিলিপস একাডেমি অ্যান্ডোভার, ম্যাসাচুসেটস, মার্কিন যুক্তরাষ্ট্র এবং শুলে শ্লোস সালেমের সালেম, ব্যাডেন-ওয়ার্টেমবার্গ, জার্মানির সাথে।
মোড়লগি
মোড়লগি (Mudalgi) ভারতের কর্ণাটক রাজ্যের বেলগাভি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মুদালগি শহরের জনসংখ্যা হল ২৯,৮৯৪ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৭% হল ৬ বছর বা তার কম বয়সী।
লক্ষ্মী নিবাস বিড়লা
লক্ষ্মী নিবাস বিড়লা (১১ জুলাই ১৯০৯ - ২৯ আগস্ট ১৯৯৪) ছিলেন বিড়লা পরিবারের বংশোদ্ভূত এবং একজন বিশিষ্ট শিল্পপতি, সমাজসেবী, লেখক এবং শিল্প বিশেষজ্ঞ।
তিনি ছিলেন ঘনশ্যাম দাস বিড়লা এবং তার প্রথম স্ত্রী দুর্গাদেবীর জ্যেষ্ঠ পুত্র। পরে তাকে যুগল কিশোর বিড়লা দত্তক নেন। পরে তিনি সুশীলা দেবীর সাথে বিবাহ বন্ধনে আবদ্ধ হন।
তিনি ১৯৫১ সালে ইন্ডিয়ান চেম্বার অফ কমার্স এবং ১৯৬৭ সালে ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রির সভাপতি হিসাবে দায়িত্ব পালন করেন
তিনি ইংরেজি এবং হিন্দিতে অনেক বই লিখেছেন এবং শিল্পের খ্যাতিমান ব্যক্তিও ছিলেন।
তিনি হিন্দু মন্দির নির্মাণের জন্য অর্থ দান করেছিলেন। ডারবানের হিন্দু মন্দিরের মূর্তিগুলি তাঁর দান থেকে কেনা হয়েছে।
সুনামগঞ্জ-৪
সুনামগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সুনামগঞ্জ জেলায় অবস্থিত জাতীয় সংসদের ২২৭নং আসন।
সীমানা
সুনামগঞ্জ-৪ আসনটি সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলা নিয়ে গঠিত।
নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে পীর ফজলুর রহমান বিনা প্রতিদ্বন্দ্বিতায় নির্বাচিত হন।
২০০০-এর দশকে নির্বাচন
২০০৯ সালের এপ্রিল মাসে মমতাজ ইকবাল মারা যান। ২০০৯ সালের উপ-নির্বাচনে আওয়ামী লীগের মো. মতিউর রহমান নির্বাচিত হন।
বিষমদৃষ্টি
বিষমদৃষ্টি (Astigmatism) বা অ্যাস্টিগম্যাটিজম হলো একধরনের দৃষ্টিত্রুটি যেখানে কর্নিয়া বা লেন্সের বক্রতায় গড়মিল থাকে, যার ফলে যে-কোনো দূরত্বে বিকৃত বা ঝাপসা দৃষ্টি হয়। অন্যান্য লক্ষণের মধ্যে রয়েছে চোখে টান অনুভব, মাথাব্যথা ও রাতে গাড়ি চালাতে সমস্যা হওয়া। বিষমদৃষ্টি প্রায়শই জন্ম থেকে থাকে এবং পরবর্তীতে পরিবর্তন হতে পারে বা নতুন করেও হতে পারে। যদি এটি অল্পবয়সে হয় এবং চিকিৎসা না করা হয় তাহলে অ্যামব্লিয়োপিয়া হতে পারে।
বিষমদৃষ্টির সঠিক কারণ এখনও অস্পষ্ট; তবে জেনেটিক বিষয়াবলির সাথে সম্পর্ক থাকতে পারে বলে মনে করা হয়। কর্নিয়ার অনিয়মিত বক্রতা অথবা চোখের লেন্সের কোনো সমস্যা থেকে এর সৃষ্টি হতে পারে। চক্ষু পরীক্ষার মাধ্যমে এই রোগ নির্ণয় সম্ভব।
তিন ধরনের চিকিৎসা পদ্ধতি রয়েছে: চশমা, কন্ট্যাক্ট লেন্স ও শল্যচিকিৎসা। সবচেয়ে সহজ উপায় হলো চশমা ব্যবহার করা। কন্ট্যাক্ট লেন্স প্রশস্ততর দৃষ্টিক্ষেত্র প্রদান করে। প্রতিসরণমূলক শল্যচিকিৎসা স্থায়ীভাবে চোখের আকৃতি পরিবর্তন করে দেয়।
ইউরোপ ও এশিয়াতে ৩০% থেকে ৬০% প্রাপ্তবয়স্ক লোক বিষমদৃষ্টিতে আক্রান্ত। সকল বয়সের লোক বিষমদৃষ্টিতে আক্রান্ত হতে পারে। ১৮০১ সালে থমাস ইয়াং প্রথমবারের মতো বিষমদৃষ্টির বিষয়ে প্রতিবেদন প্রকাশ করেন।
লক্ষণসমূহ
যদিও বিষমদৃষ্টি লক্ষণ বিহীন হতে পারে, তবে উচ্চমাত্রার বিষমদৃষ্টিতে কিছু উপসর্গ দেখা দিতে পারে যেমন, ঝাপসা দৃষ্টি, দ্বিদৃষ্টি, তির্যক দৃষ্টি, চোখে টান অনুভব বা ক্লান্তি ও মাথাব্যথা। কিছু গবেষণায় বিষমদৃষ্টি ও মাইগ্রেন মাথাব্যথার সম্পর্ক পাওয়া গিয়েছে।
কারণ
বিষমদৃষ্টির প্রকৃত কারণটি স্পষ্ট নয়, তবে বংশীয় সংশ্লিষ্টতা আছে বলে মনে করা হয়। চোখে আঘাত বা চোখের অস্ত্রোপচারের কারণেও হতে পারে। একটি বিরল রোগ কেরাটোকোনাস থেকে বিষমদৃষ্টি হতে পারে যেখানে অচ্ছোদপটল বা কর্নিয়া পাতলা ও মোচাকৃতির হয়ে যায়।
নিদানতত্ত্ব
স্বাভাবিক অবস্থায় চোখের লেন্স ও কর্নিয়াতে একটি মসৃণ বলের পৃষ্ঠতলের মতো গোলাকার বক্রতা থাকে যার ফলে কর্নিয়া ও লেন্সে আগত আলোকরশ্মি সমানভাবে প্রতিসরিত হয়ে অক্ষিপটে পতিত হয় এবং স্পষ্ট বিম্ব তৈরি হয়। যদি কর্নিয়া বা লেন্সের যে-কোনো একটি ভিন্ন বক্রতাসহ ডিম্বাকৃতির হয় তাহলে আলোকরশ্মিগুচ্ছ একইভাবে প্রতিসরিত হয় না ফলে ঝাপসা অথবা দ্বিদৃষ্টি হতে পারে। অল্প আলোয় পড়লে বা টেলিভিশনের খুব কাছে বসলে বিষমদৃষ্টি হয় না।
চিকিৎসা
বিষমদৃষ্টি চশমা, কন্ট্যাক্ট লেন্স ব্যবহার ও রিফ্র‍্যাক্টিভ সার্জারি করে ভালো করা যায়। চশমা সবচেয়ে সহজ ও নিরাপদ, তবে কন্ট্যাক্ট বা স্পর্শ লেন্সের একটি সুবিধা হলো এটি চোখের সাথে সাথে ঘুরে এবং প্রশস্ততর দৃষ্টিক্ষেত্র প্রদান করে। শল্যচিকিৎসা করলে স্থায়ীভাবে চশমা বা লেন্স ব্যবহারের দরকার পড়ে না, তবে অন্যান্য শল্যচিকিৎসার মতো জটিলতার ঝুঁকি রয়েছে।
রোগতত্ত্ব
মার্কিন গবেষণা অনুসারে, পাঁচ থেকে সতেরো বছর বয়সি প্রতি দশজন শিশুর মধ্যে প্রায় তিনজন (২৮.৪%) বিষমদৃষ্টিতে ভুগছে। ২০০৫ সালে প্রকাশিত ব্রাজিলের একটি গবেষণায় দেখা যায় একটি শহরের ৩৪% ছাত্র বিষমদৃষ্টিসম্পন্ন। সম্প্রতি বাংলাদেশে প্রাপ্তবয়স্ক ব্যক্তির উপর পরিচালিত গবেষণায় দেখা যায় ৩০ বছরের ঊর্ধ্বে প্রতি ৩ জনে ১ জনের (৩২.৪%) বিষমদৃষ্টি রয়েছে।
হবিবপুর রেলওয়ে স্টেশন
হবিবপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় মহিষ্যা পাড়া, রাঘবপুর, হাবিবপুরে অবস্থিত। এই স্টেশনটি স্টেশনের পার্শ্ববর্তী এলাকায় ছাড়া রানাঘাট I এবং হাবিবপুর রেল পরিষেবা প্রদান করে থাকে।
বিষমদৃষ্টি
রোগতত্ত্ব
২০০৫ সালে প্রকাশিত পোল্যান্ডের একটি গবেষণায় দেখা যায় উইদ-দ্যা-রুল অ্যাস্টিগম্যাটিজম মায়োপিয়া বা নিকটদৃষ্টি করতে পারে। বেশকিছু গবেষণায় দেখা যায় বয়স বৃদ্ধির সাথে সাথে বিষমদৃষ্টির হার বাড়ে।
হবিবপুর রেলওয়ে স্টেশন
অবস্থান
হবিবপুর রেলওয়ে স্টেশন নদীয়া জেলায়মহিষ্যা পাড়া, রাঘবপুর, হাবিবপুরে অবস্থিত। এই স্টেশন থেকে পরবর্তী স্টেশন হল - ফুলিয়া রেলওয়ে স্টেশন এবং পূর্ববর্তী স্টেশন হল কালীনারায়ণপুর জংশন রেলওয়ে স্টেশন।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। হবিবপুর রেলওয়ে স্টেশন ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
হবিবপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
১৯৬৩-৬৪ সালে হবিবপুর রেলওয়ে স্টেশনের বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। তারপর থেকে স্টেশনটির রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
হবিবপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
হামিদুল হক হাক্কানি
হামিদুল হক হাক্কানি একজন পাকিস্তানি রাজনীতিবিদ ও ইসলামি পণ্ডিত যিনি ১৬ই নভেম্বর ২০০২ সাল থেকে ২রা অক্টোবর ২০০৭ সাল পর্যন্ত পাকিস্তানের দ্বাদশ জাতীয় সংসদের সদস্য হিসেবে দায়িত্ব পালন করেন। তিনি তার পিতা সামিউল হকের হত্যাকাণ্ডের পর জমিয়ত উলামায়ে ইসলাম (স)-এর প্রধান হন।
ফ্রান্স–বাংলাদেশ সম্পর্ক
ফ্রান্স ও বাংলাদেশের মধ্যে বর্তমানে সুসম্পর্ক বিদ্যমান। উভয় রাষ্ট্রে পরস্পরের দূতাবাস ব্যাবস্থার মাধ্যমে আর্থনৈতিক ও সাংস্কৃতিক সম্পর্ক বজায় রাখে।
ইতিহাস
ফরাসিরা প্রথম বাংলাদেশে আসে সপ্তাদশ শতকে। তারা এই দেশে এসেছিলো বাণিজ্যিক উদ্দেশ্যে। ফরাসিরা ঢাকা শহরসহ বিভিন্ন জায়গায় বাণিজ্য কুঠি স্থাপন করেছিলো। তাদের বাণিজ্যিক প্রতিদ্বন্দী ছিলো ব্রিটিশরা। তাদের মধ্যে রাজনৈতিক বিরোধও ছিলো। ১৭৫৭ সালে যখন ব্রিটিশদের সাথে নবাব সিরাজ-উদ-দৌলার পলাশীর যুদ্ধ হয়, তখন নবাবের সহায়তার জন্য ফরাসিরা সৈন্য পাঠিয়েছিলো।
উচ্চ পর্যায়ের পরিদর্শন
১৯৯০ সালে ফরাসি প্রেসিডেন্ট ফ্রাসোয়া মিটারেন্ড একটি সরকারী সফরে বাংলাদেশ ভ্রমণ করেন। এরপর ১৯৯৯ সালে বাংলাদেশের প্রধানমন্ত্রী শেখ হাসিনা একটি সরকারী সফরে প্যারিসে যান। তাছাড়া বাংলাদেশের সাবেক পররাষ্ট্র মন্ত্রী মোর্শেদ খান ও দীপু মনি যথাক্রমে ২০০৬ ও ২০১০ সালে ফ্রান্স ভ্রমণ করেন।
সাংস্কৃতিক সম্পর্ক
Alliance Française এর মাধ্যমে ১৯৫৯ সাল থেকে বাংলাদেশে ফরাসি সংস্কৃতি প্রচার করা হয়।  এছাড়া ১৯৯৩ সাল থেকে ফরাসি প্রত্নতত্ত্ববিদ বাংলাদেশের মহাস্থানগড়ে খনন কাজ করছেন। তারা অনেক গুরুত্বপূর্ণ প্রত্নতাত্ত্বিক আবিষ্কার করতে সক্ষম হয়েছেন।
অর্থনৈতিক সম্পর্ক
২০১২ সালের হিসাবে, উভয় দেশের দ্বিপাক্ষিক বাণিজ্য হয়েছে মোট ১.৬৪৭ বিলিয়ন মার্কিন ডলার। এর মধ্যে বাংলাদেশের রপ্তানি আয় ১.৫১৩ বিলিয়ন ডলার। বাংলাদেশ প্রধানত বোনা গার্মেন্টস, হিমায়িত খাদ্য, কৃষি পণ্য, চামড়া, পাট ও পাটজাত পণ্য ফ্রান্সে রপ্তানি করে। ফ্রান্স এর প্রধান রপ্তানি পণ্য হলো রাসায়নিক, ইলেকট্রনিক্স, যানবাহন, কাঠ এবং কাগজ।
২০২১ সালের রাষ্ট্রীয় সফরে বাংলাদেশের প্রধানমন্ত্রী উভয় দেশের বাণিজ্যের আকার দ্বিগুণ হবে বলে আশা ব্যক্ত করেন। এই সফরে বাংলাদেশকে দেওয়া এএফডি-র মোট সাহায্যের পরিমাণ এক শত কোটি ইউরো অতিক্রম করে।
সম্ভাজিরাও কুঞ্জির
সম্ভাজিরাও রামচন্দ্র কুঞ্জির একজন ভারতীয় রাজনীতিবিদ এবং পুনের পুরন্দর নির্বাচনী এলাকার সাবেক এমএলএ (১৯৮০-৮৫)।
রাজনৈতিক ক্যারিয়ার
তিনি মহারাষ্ট্রের পুরান্ধার আসন থেকে প্রতিদ্বন্দ্বিতা করেছিলেন। তিনি ভারতীয় জাতীয় কংগ্রেস (ইউ) রাজনৈতিক দলের প্রার্থী ছিলেন এবং ২৩,৯০১ ভোট পেয়েছিলেন। তিনি জনতা পার্টির (জেপি) প্রার্থী দাদা যাদবরাওকে ৭২৬ ভোটে পরাজিত করেছিলেন এবং বিধায়ক হিসাবে নির্বাচিত হয়েছিলেন।
সেমনানের জামে মসজিদ
সেমনানের জামে মসজিদ সেলজুক রাজবংশ এবং তিমুরিদ সাম্রাজ্যের অন্তর্গত এবং সেমনানে অবস্থিত।
জেড ফোর্স (বাংলাদেশ)
পটভূমি
২৫শে মার্চ (১৯৭১) রাতের পাকিস্তান সেনাবাহিনীর নারকীয় হামলার পর বিভিন্ন সেনানিবাস থেকে বিচ্ছিন্নভাবে বাঙালী সেনা কর্মকর্তারা বিদ্রোহ ঘোষণা করে এবং তাদের সীমিত অস্ত্র ও গোলাবারুদ নিয়ে তাদের উপর ঝাপিয়ে পড়ে। কিন্তু দ্রুত বাঙালী সামরিক কর্মকর্তারা অনুভব করে এভাবে অ-পরিকল্পিত আক্রমণ ও প্রতিরোধ শত্রুদের বড় ধরনের কোন চাপে ফেলতে পারবেনা, সুতরাং তারা সম্পূর্ণ দেশকে কিছু সেক্টর এ ভাগ করে সুসংহত ভাবে যুদ্ধের প্রস্তুতি নেয়।
এমন পরিস্থিতিতে, পাকিস্তানি সেনাবাহিনীর সাথে দীর্ঘ মেয়াদে যুদ্ধের জন্যে, বিশেষকরে সম্মুখ যুদ্ধের জন্যে কিছু ব্রিগেড গঠনের সিদ্ধান্ত নেওয়া হয়।
সূত্রপাত
৮, থিয়েটার রোড, কলকাতা য় অনুষ্ঠিত 'সেক্টর কমান্ডার' সভায় মুক্তিবাহিনীর প্রথম ব্রিগেড ফোর্স গঠন করা হয়।  বাংলাদেশের স্বাধীনতা যুদ্ধের সময় মেজর জিয়াউর রহমান পদোন্নতি পেয়ে লেফটেন্যান্ট কর্নেল হন এবং তৎকালীন সময়ে উপস্থিত সদস্যের মধ্যে তিনি সবচাইতে সিনিয়র হওয়ায় ব্রিগেডটির দায়িত্ব পান।
যদিও বৈঠক শেষে সিদ্ধান্ত অনুসারে  ব্রিগেড গঠন করা হয়, কিন্তু প্রকৃতপক্ষে সিদ্ধান্ত আগে নেওয়া হয়েছিল। বাংলাদেশ সামরিক বাহিনী প্রধান এমএজি ওসমানী ১৩ই জুন ১৯৭১ মেজর মঈনুল হোসেনকে সিদ্ধান্ত অবহিত করেন। কিন্তু বাংলাদেশ সরকার গেজেট এর জন্য, ফোর্সটি ৭ জুলাই ১৯৭১ গঠিত হিসাবে পরিচিত হয়।
ব্রিগেডটির সদর দপ্তর ছিল তুরা এর তেলঢালা, ভারত।
গঠন এবং প্রশিক্ষণ
জেড ফোর্স তাদের প্রশিক্ষণ শিবির এর জন্যে প্রাথমিক ভাবে মেঘালয়ের দুর্গম এলাকা তুরা বাছাই করে এবং বিভিন্ন বয়সের ও পেশাজীবী মানুষের মাঝের স্বাধীনতার প্রতি তীব্র আকাঙ্ক্ষা ও প্রগাঢ় চেতনা দ্রুত একত্রিত এক ব্রিগেড এ রূপ নেয়।
প্রাথমিক অবস্থা
জেড ফোর্স এই ১ম, ৩য় ও ৮ম ইস্ট বেঙ্গল রেজিমেন্ট এর সমন্বয়ে গঠিত ছিল, এবং প্রাথমিক অবস্থা বিবেচনায় এনে দ্রুত সুশৃঙ্খল ও সঙ্ঘবদ্ধ হওয়ার প্রতি জোর দেওয়া হয়।
প্রয়োজনীয় পদক্ষেপ
বাংলাদেশ সামরিক বাহিনী প্রধান কার্যালয় পরিস্থিতি বিবেচনায় মেজর হাফিজ উদ্দিন আহম্মদকে ইস্ট বেঙ্গল রেজিমেন্টের ১ম ব্যাটালিয়নে ৬০০ যুবক ও মেজর শরীফুল হক (ডালিম)কে ইস্ট বেঙ্গল রেজিমেন্টের ৩য় ব্যাটালিয়নে আরও ৫০০ যুবককে তুরার জেড ফোর্স-এর জন্য যোগাড় করার দায়িত্ব দেওয়া হয়। মেজর হাফিজ উদ্দিন আহম্মদ সীমান্তবর্তী খুলনা-কুষ্টিয়া যুব শিবির থেকে ৬০০ যুবক বাছাই করেন এবং এর ফলে ইস্ট বেঙ্গল রেজিমেন্টের ১ম ব্যাটালিয়নের শক্তি ৮০০ জোয়ানে পৌছায়। জেড ফোর্সে একত্রিত হবার মুহূর্তে মেজর শরীফুল হক (ডালিম) আরও ৫০০ সদস্য সংগ্রহের মাধ্যমে ইস্ট বেঙ্গল রেজিমেন্টের ৩য় ব্যাটালিয়নকে বর্ধিত করে।
দায়িত্ব বন্টন
ছয় সপ্তাহের প্রশিক্ষণ শেষে রূপ নেয় জেড ফোর্স যা ছিল বাংলাদেশ সামরিক অন্যতম নির্ভীক এক ব্রিগেড।
৮ম ইস্ট বেঙ্গল রেজিমেন্ট
এছাড়াও লেফটেন্যান্ট ইমাদুল হক, লেফটেন্যান্ট ওলিউল ইসলাম, লেফটেন্যান্ট মুনিবুর রহমান ও লেফটেন্যান্ট কে এম আবু বাকের এই ব্যাটালিয়নে ছিলেন।
কমলপুর সীমান্ত ফাঁড়ি আক্রমণ
পুরাতন ব্রহ্মপুত্র নদের তীরে এবং জামালপুর হয়ে ময়মনসিংহ সড়ক সংযোগে কমলপুর ছিল অন্যতম শক্ত সীমান্ত ফাঁড়ি। সেখানে ছিল গোলা-নিরোধী ছাদ বিশিষ্ট কংক্রিট বাংকার/পরিখা যেগুলি প্রতিটি গভীর নালার মাধ্যমে নিজেদের মধ্যে যোগাযোগ ও সাহায্য বিনিময়ে সক্ষম, নিরাপত্তার বেষ্টনী হিসাবে ছিল স্ব-নিয়ন্ত্রিত ফাঁদ ও ভূমিবিস্ফোরক এবং অন্ধকারের সময় পাকিস্তানের সৈন্যরা একেবারে ভিতরের নিরাপদ স্তরে ঢুকে যেত।
আক্রমণ থেকে প্রত্যক্ষভাবে জয় না পেলেও এই আক্রমণে ২০০ এর অধিক পাকিস্তানি সৈন্য নিহত হয় এবং তাদের মনোবলের উপর ছিল বড় ধরনের ধাক্কা একই সাথে মুক্তিযোদ্ধাদের জন্যে ছিল উৎসাহের প্রতীক।
বীর উত্তম থেকে বীর প্রতীক মিলিয়ে সর্বমোট ২৯ জন মুক্তিযোদ্ধা সাহসিকতা পদক পেয়েছেন কেবল কামালপুর যুদ্ধের জন্যই, মুক্তিযুদ্ধের ইতিহাসে এমন উদাহরণ আর একটিও নেই।
নকশি সীমান্ত ফাঁড়ি আক্রমণ
শেরপুর জেলার ঝিনাইগাতী থানার নকশি সীমান্ত ফাঁড়ি ছিল পাকিস্তানের একটি শক্ত ঘাঁটি। ভৌগোলিক অবস্থানগত কারণে এটি জেড ফোর্স এর আক্রমণ তালিকায় নেওয়া হয়। আক্রমণে ছিল ক্যাপ্টেন আমিন আহমেদের আলফা কোম্পানি আর লেঃ মোদাসেরের ডেল্টা কোম্পানি। সুবেদার হাকিমের ইপিআর কোম্পানিটি ছিল কাট অফ পার্টি হিসেবে। ফায়ারিং কভার দেয়ার দায়িত্বে ছিলেন ব্যাটালিয়ন কমান্ডার মেজর আমিনুল হক। আর ফাঁড়ির পাশে শালবনে ফরোওয়ার্ড এরিয়া অ্যাসেম্বলী থেকে জিয়া ওয়ারলেস যোগাযোগের মাধ্যমে যুদ্ধ কোঅর্ডিনেট করছিলেন।
৩রা আগস্ট ভোর ৩টা ৪৫ মিনিটে আলফা কোম্পানীর প্রধান ক্যাপ্টেন আমিন আহমেদ চৌধুরী ও ডেল্টা কোম্পানির প্রধান লেফটেন্যান্ট মোদাসসের হোসেন সাহসী দুই কোম্পানী নিয়ে দ্রুততার সাথে ঝাঁপিয়ে পড়ে শত্রুর উপর। অস্ত্র ও প্রশিক্ষণের যথেষ্ট অভাব থাকলেও অসামান্য দৃঢ়তার সাথে ঘাঁটির ৫০ গজের মধ্যে ঢুকে পড়ে এবং পাকিস্তানি হানাদারদের প্রচণ্ড মর্টার আক্রমণের মাঝেও ছত্রভঙ্গ করে দেয় এবং আশ্রয়ের জন্যে পার্শ্ববর্তী জঙ্গলে পালিয়ে যায় (পরবর্তীতে যদিও তারা পালানোর সময় সাথে নিয়ে যাওয়া অস্ত্র, গোলাবারুদ ও মাইন দ্বারা মুক্তিবাহিনী ও জেড ফোর্স এর দখল এর উপর পাল্টা আক্রমণ চালিয়েছিল)।
ঘাসিপুর এর যুদ্ধ
কমলপুর ঘাঁটি সুরক্ষিত রাখার জন্যে পাকিস্তানি সেনাবাহিনী মুক্তিবাহিনীর তথা জেড ফোর্স এর প্রতিরক্ষার উপর অতর্কিত আক্রমণ চালায়। অসামান্য দৃঢ়তার ও সাহসিকতার মুখে পাকিস্তানের এ আক্রমণ সম্পূর্ণভাবে ব্যর্থ হয় এবং যথেষ্ট ক্ষতি স্বীকার করে নিয়ে তারা পিছু হতে যায়। এ যুদ্ধে রেজিমেন্ট এর ল্যান্স নায়েক ইউসুফ এবং সুবেদার মোজাম্মেল শহিদ হন।
অন্যান্য অভিযানসমূহ
এছাড়াও বাহাদুরাবাদ যুদ্ধ, দেওয়ানগঞ্জ থানা আক্রমণ, চিলমারী উভচর অভিযান, হাজীপাড়া, ছোটখাল, গোয়াইনঘাট,টেংরাটিলা, গোবিন্দগঞ্জ, সালুটিকর বিমানবন্দর, ধলাই চা-বাগান, ধামাই চা-বাগান, জকিগঞ্জ, আলি-ময়দান, এমসি কলেজ, ভানুগাছ, কানাইঘাট, বয়মপুর, ফুলতলা চা-বাগান, সাগরনালা চা-বাগান, লাতু, বড়লেখা প্রভৃতি যুদ্ধ জেড ফোর্সের দ্বারা পরিচালিত হয়েছে। কে ফোর্স এস ফোর্স জেড ফোর্স - মেজর রফিকুল ইসলাম পিএসসি; পৃষ্ঠা ১০-১১
প্রতিরক্ষা মুক্ত জোন
বাংলাদেশের স্বাধীনতা যুদ্ধে উত্তরাঞ্চলের স্বাধীনকৃত অঞ্চল সমূহকে নিরাপদ রাখা ছিল জেড ফোর্সের অন্যতম প্রধান কাজ। এর অংশ হিসাবে জেড ফোর্স অনেক অঞ্চল স্বাধীন এবং প্রশিক্ষণকেন্দ্রও গড়ে তোলে।
রৌমারীর প্রশাসন প্রতিষ্ঠা
কুড়িগ্রামের রৌমারী স্বাধীন হয় আগস্টের শেষের দিকে। জেড ফোর্সের দখলের পর জিয়াউর রহমান ৩য় ইস্ট বেঙ্গল রেজিমেন্ট এর লেফটেন্যান্ট এস আই বি নুরুন্নবি খানকে বাংলাদেশের অস্থায়ী সরকার এর পক্ষে প্রশাসনিক ভাবে সাজানোর দায়িত্ব দেন। শাফায়াত জামিলকে পাকিস্তান সেনাবাহিনীর ভবিষ্যতে যেকোনো আক্রমণ ঠেকানোর জন্য প্রতিরক্ষাব্যবস্থা গড়ে তোলার দায়িত্ব দেওয়া হয়।
লেফটেন্যান্ট নুরুন্নবি খান দায়িত্ব পাবার সাথেসাথে স্থানীয় বয়োজ্যেষ্ঠ ও বিশিষ্ট ব্যক্তিদের সমন্বয়ে পরিস্থিতি সুন্দরভাবে নিয়ন্ত্রিত রাখার জন্যে প্রশাসনিক কাঠামো প্রতিষ্ঠা করে। ২৭ আগস্ট, ১৯৭১ তিনি বেশ কিছু কার্যালয় প্রতিষ্ঠা করে (একটি হাসপাতালও ছিল এর মধ্যে) এবং এর মাধ্যমে জিয়াউর রহমান দ্বারা গঠিত হয় স্বাধীন বাংলাদেশের কোন স্বাধীনকৃত স্থানে প্রথম প্রতিষ্ঠিত প্রশাসনিক ব্যবস্থা।